Radu Moraru, acționarul majoritar al televiziunii Nașul TV, a fost destituit din toate funcțiile pe care le avea la acest post, potrivit unui comunicat care rulează pe ecran, în condițiile în care emisia canalului de televiziune a fost preluată de reprezentanții acționarilor minoritari.  "Radu Moraru a fost destituit din toate funcțiile deținute la Nașul TV și la firma Nașul, Prietenii de Pretutindeni și Asociații SA deținătoare a licențeiTV", scrie în respectivul comunicat.  Totodată, pe ecran se mai arată că "Radu Moraru nu mai reprezintă în niciun fel televiziunea Nașul TV". Persoana care reprezintă legal televiziunea Nașul TV ar fi acum Paul Alexandru Moraru, președinte al Consiliului de Administrație, potrivit Pagina de Media .